17. ΒΑΣΙΛΙΚΟΝ ΔΙΑΤΑΓΜΑ της 16 Ιαν./1 Φεβρ. 1950 Περί επεκτάσεως εις Δωδεκάνησον της περί Επαγγελματικής Εκπαιδεύσεως κειμένης Νομοθεσίας. Έχοντες υπ' όψιν τας διατάξεις της παρ. 3 του άρθρ. 15 του Νόμ. ΔΡΛΔ'/1913 "περί προσωρινής Διοικήσεως των στρατιωτικώς κατεχομένων χωρών" ως ούτος ετροποποιήθη και συνεπληρώθη δια του Ν.Δ/τος 218 του έτους 1947, ως και την υπ' αριθ. 679 της 9.11.49 σύμφωνον γνώμην του Συμβουλίου Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν. Άρθρον μόνον.-Επεκτείνονται και εφαρμόζονται εφεξής εις Δωδεκάνησον οι κατωτέρω και εν τη λοιπή Ελλάδι ισχύοντες Νόμοι περί Επαγγελματικής Εκπαιδεύσεως, ως και τα εις εκτέλεσιν τούτων εκδοθέντα Διατάγματα και υπουργικαί αποφάσεις: 1)Ο Νόμ. 3633/1928 "περί κυρώσεως του από 12.11.27 Ν.Δ/τος "περί κυρώσεως και τροποποιήσεως του Ν.Δ/τος της 10ης Σεπτ. 1926 περί τροποποιήσεως και συμπληρώσεως των κειμένων περί ιδιωτικής Εμπορικής Εκπαιδεύσεως διατάξεων και προσθήκης ετέρων τοιούτων περί Εμπορικής Εκπαιδεύσεως εν γένει" (Φ.Ε.Κ. 153, τεύχ. α' του έτους 1928). 2)Ο Νόμ. 5197/1931 "περί Επαγγελματικής Εκπαιδεύσεως" (Φ.Ε.Κ. 259, τεύχ. α' του έτους 1931). 3)Το Ν.Δ/μα της 9.10.35 "περί τροποποιήσεως και συμπληρώσεως των κειμένων" περί Επαγγελματικής Εκπαιδεύσεως διατάξεων" (Φ.Ε.Κ. 451 Τεύχ. Αον του έτους 1935). 4)Ο Α.Ν. 28/1936 "περί μεταρρυθμίσεως διατάξεων τινων της κειμένης περί Επαγγελματικής Εκπαιδεύσεως Νομοθεσίας" (Φ.Ε.Κ. 359 Τεύχ. Αον του έτους 1936). 5)Το Ν.Δ/μα 1097/1942 "περί τροποποιήσεως και συμπληρώσεως διατάξεων τινων περί Επαγγελματικής Εκπαιδεύσεως" (Φ.Ε.Κ. 147 Τεύχ. Αον του έτους 1942). 6)Ο Νόμ. 1148/1944 "περί συστάσεως Συμβουλίου Επαγγελματικής Εκπαιδεύσεως" (Φ.Ε.Κ. 17 τεύχ. Αον του έτους 1944). 7)Ο Α.Ν. 800/1948 "περί Ανωτέρων Σχολών Βιομηχανικών Σπουδών" (Φ.Ε.Κ. 248 Τεύχ. Αον του έτους 1948). 8)η υπ' αριθ. 133606/1949 Σελ. 430(γ) Τεύχος Ε73 - Σελ. 66 Υπουργική απόφασις "περί εφαρμογής από του σχολ. έτους 1948-49 ενιαίου ωρολογίου και αναλυτικού προγράμματος τριετούς κύκλου σπουδών εν τοις Ραδιοτηλεοπτικαίς Σχολαίς της αρμοδιότητος Υπουργείου Εθν. Οικονομίας" (Φ.Ε.Κ. 179 Τεύχ. Βον του έτους 1949) και 9)η υπ' αριθ. 127630/1949 Υπουργική απόφασις "περί εφαρμογής από του Σχολ. έτους 1949-50 ενιαίου ωρολογίου προγράμματος μαθημάτων ως και γενικών διατάξεων περί των προαγωγικών, απολυτηρίων, κατατακτηρίων κλπ. εξετάσεων εν ταις Εσπεριναίς Επαγγελματικαίς Εμπορικαίς Σχολαίς αρμοδιότητος Υπουργείου Εθν. Οικονομίας" (Φ.Ε.Κ. 146 Τεύχ. Βον του έτους 1949). Εις τον αυτόν επί της Εθνικής Οικονομίας Υπουργόν ανατίθεται η δημοσίευσις και εκτέλεσις του παρόντος Διατάγματος. 